Alla lihthanke piirmäära jääv hange „Sorteerimisjaamad Saue valla koolidesse“

**VÄIKEHANKE ALUSDOKUMENT**

1. **Hanke objekti kirjeldus**
	1. Hanke objektiks on Saue valla üldharidus koolidesse prügi sorteerimisjaamade soetamine, sealhulgas tarne ja paigaldamine.
	2. Pakkumuses tuleb arvestada, et pakutav ese peab vastama kõikidele tehnilistele normidele ja standarditele.
2. **Nõuded sorteerimisjaamadele**
	1. Kõik pakutavad ja paigaldatavad sorteerimisjaamad peavad olema uued, eelnevalt kasutamata ja originaalpakendis.
	2. Sorteerimisjaamad peavad mahutama neli jäätmeliiki: prügi, pakend, paber/papp ja bio. Mahutavus 20 ja 40 liitrit. 40 liitriste sorteerimisjaamade puhul võib bio lahter olla 20 liitrine.
	3. Kõik sorteerimisjaamad peavad olema valget värvi.
	4. Sorteerimisjaamade materjal peab olema niiskuskindel ja vähemalt 6mm. paksune FSC sertifikaadiga vineerist ja taaskasutatud pressitud puidust.
	5. Sorteerimisjaamad peavad olema ratastel ning eest lukustatavad.
	6. Kaanelahendusel ei tohi paista prügikoti servad välja ja kott peab püsima paigal.
	7. Sorteerimisjaamad transpordib ja paigaldab pakkuja vastavalt allolevale tabelile:

****

* 1. Pakkuja peab varustama kõik jaamad eestikeelse kasutus- ja hooldusjuhenditega.
	2. Garantii peab kehtima vähemalt 24 kuud. Pakkujal on õigus pakkuda ka pikemat garantiid.
1. **Ajagraafik**
	1. Sorteerimisjaamad on tarnitud, paigaldatud ning hankijale üle antud **hiljemalt 23.08.2024.**
	2. Pakkuja esitab hankijale 14 kalendripäeva jooksul peale lepingu sõlmimist kooskõlastamiseks kauba tarne- ja paigaldusgraafiku.
2. **Nõuded pakkujale**
	1. Pakkujal ei tohi esineda riigihangete seaduse § 95 lg 1 punkt 4 ja § 95 lg 4 punkt 8 ja 9 kohaseid pakkumismenetlusest kõrvaldamise asjaolusid. Pakkumuse esitamisega kinnitab pakkuja vastavust eelnimetatud tingimusele ja hankijal on õigus tingimuse täitmise kontrolliks esitada päringuid pakkujale ja kolmandatele isikutele.
3. **Pakkumuse koostamise juhis**
	1. Pakkumuse esitamisega kinnitab Pakkuja, et:
		1. esitatud pakkumus on jõus vähemalt 30 tööpäeva;
		2. Pakkuja nõustub maksetingimustega;
		3. Pakkuja esitatud andmed on õiged;
		4. Pakkuja on edukaks tunnistamise korral valmis sõlmima hankedokumentides esitatud tingimustega hankelepingu.
	2. Kui pakkumus sisaldab ärisaladust, siis info pakkumuses sisalduva pakkuja ärisaladuse kohta.
	3. **Pakkumuse maksumuseks on 50 sorteerimisjaamade kogumaksumus.**
	4. Pakkumus esitada e-posti aadressile marleen.leht@sauevald.ee hiljemalt **06.05.2024 kell 12:00**. Lisainfo Saue Vallavalitsuse keskkonnaspetsialist Marleen Leht, e-post: marleen.leht@sauevald.ee, telefon 53573361.
4. **Pakkumuste hindamine**
	1. Pakkumuse hindamise kriteeriumiks on madalaim hind. Edukaks tunnistatakse vastav pakkumus, mis on madalaima kogumaksumusega (koos käibemaksuga) ning vastab nõuetele.
5. **Hankemenetluse läbiviimise tingimused**
	1. Pakkujad võivad küsida selgitusi hankedokumentide sisu kohta ainult kirjalikult e-posti teel.
	2. Hankija vastused esitatud küsimustele saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.
	3. Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima hankija kontaktisikut.
	4. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	5. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
	6. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (eduka pakkuja nimi ja edukaks tunnistamise põhjendus).
	7. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
6. **Hankelepingu sõlmimine ja tingimused**
	1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
	2. Eduka pakkujaga sõlmitakse hankeleping lähtuvalt lisatud lepingu projektist.
	3. Hankija ei tee ettemaksu.
	4. Teenuse eest tasumine toimub pärast paigaldust.
	5. Arve tuleb esitada masinloetava e-arvena, arve tasumise tähtaeg vähemalt 14 kalendripäeva. Väljaspool Eesti Vabariiki registreeritud pakkuja saab vajadusel arve saata ka pdf-formaadis.
7. **Alusdokumendi lisad**

9.1. Lisa 1 – Hankelepingu projekt